Vanderbijlpark-moorde 'n 'grusame teregstelling' meen regter tydens vonnisoplegging
JY LEES NOU Vanderbijlpark-moorde 'n 'grusame teregstelling' meen regter tydens vonnisoplegging
Fanie du Preez is Woensdag in die Vereenigingse rondgaande hof 94 jaar tronkstraf opgelê. Du Preez was onder meer daarvan aangekla dat hy sy gesin op Donderdagoggend 3 Desember 2015 in hul onderskeie slaapkamers doodgeskiet het.
In regter Hennie de Vos se uitspraak, wat kwalik langer as 'n uur geduur het, het hy die moord op die ma en kinders as 'n wrede en grusame teregstelling beskryf.
.@Netwerk24Berig regter Hennie de Vos sê die teregstelling van Thea, Carlia en Philip du Preez was "wreed en grusaam". #Vaalmoorde — elise tempelhoff (@elisetempelhoff) December 14, 2016
Hy het eers Joan van Wyngaardt, Du Preez se ma, se getuienis ter versagting aan die hof voorgelees. Haar gebrek om iets oor haar kind as mens te sê, het volgens hom eintlik 'n verswarende impak op haar getuienis gehad. Dit is gevolg deur die maatskaplike werker Petra Tromp se voorvonnisverslag. Die regter het voorts gesê die moorde is nie uit woede gepleeg nie. Du Preez was boonop die een wat bevele uitgedeel het en geen verantwoordelikheid vir sy eie optrede aanvaar nie; iemand anders moes altyd die skuld kry.
DeVos: #FanieduPreez het die blaam heeltyd op iemand anders geplaas. Hy aanvaar geen verantwoordelikheid vir sy optrede. — Nadine Watkins (@nadine_watkins1) December 14, 2016
Die regter het ook gesê Thea, Carlia en Philip was "weerloos" teen Du Preez se goed beplande optrede. Du Preez het byvoorbeeld self die knaldemper gemaak.
38 loop, tape om dit gedraai. Loop vas aan gat van oliefilter. Pistool sal moeiliker aan filter vas gemaak word. pic.twitter.com/N35TESpjNV — Nadine Watkins (@nadine_watkins1) October 17, 2016
Du Preez wou ook seker maak sy vrou en kinders sterf, en dis hoekom hulle in die kop geskiet is. Nie eens die feit dat Carlia (17) wakker geword en die skote probeer afweer het, het hom van plan laat verander nie.
Lees ook: 'Nee, Pappa, nee!' – voor pa dogter 'ses keer skiet' Daar bestaan selfs die moontlikheid dat die 14-jarige Philip voor die doodskoot in die loop van die pistool in sy pa se hand moes vaskyk. Nog ontstellende getuienis dui daarop dat daar dalk 'n worsteling was voor hy doodgeskiet is. Dit verklaar hoekom Carlia wakker was toe sy aangeval is. Lees ook: Fanie du Preez se 14-jarige moes waarskynlik in pistoolloop vaskyk voor doodskoot
DeVos: Eerste oortreding kan as versagting aanvaar word. Maar die gevoelloosheid en wreedheid gee 'n ander storie. Sy houding in ag geneem — Nadine Watkins (@nadine_watkins1) December 14, 2016
Volgens die regter het Du Preez se gevoellose en wrede optrede sy vrou (43) en hul kinders van 'n toekoms ontneem.
DeVos: Thea van die reg ontneem om eendag ouma genoem te word. Kinders ontneem van liefde, 'n toekoms, hul eie kinders. pic.twitter.com/BSAeByELud — Nadine Watkins (@nadine_watkins1) December 14, 2016
Om Du Preez genade te betoon, sou volgens die regter onvanpas wees. Hy het Du Preez beskryf as 'n narsis met 'n positiewe selfbeeld; daarom kan hy so maklik die skuld op iemand anders pak. Du Preez het volgehou as pa en eggenoot het hy omgegee vir sy gesin, maar in sy uitspraak het die regter gesê 'n goeie ouer sou nooit sy kinders by die vervaardiging van BDSM-toerusting (bondage, dominansie en sadomasochisme) en betrek nie. "Hy het nie sy vrou en kinders beskerm nie," het De Vos ook gesê.
.@Netwerk24Berig #FanieDuPreez gevonnis tot 94 jaar tronkstraf #Vaalmoorde — elise tempelhoff (@elisetempelhoff) December 14, 2016
Du Preez se vonnis is soos volg:
Moord op sy vrou, Thea (43) – lewenslank
Moord op sy seun, Philip (14) – lewenslank Moord op sy dogter, Carlia (17) – lewenslank Regsverydeling – 10 jaar Die besit van 'n 9 mm-pistool – sewe jaar Onwettige besit van ammunisie – twee jaar Selfs op pad terug na die selle het Du Preez volgehou hy het nie sy kinders geskiet nie.
#Faniedupreez het op pad af selle toe vir Thea se familie gesê hy het nie sy kinders geskiet nie. Hy en sy ouer het geen emosie getoon nie. pic.twitter.com/DS3OX0bujz — Nadine Watkins (@nadine_watkins1) December 14, 2016
Regter Hennie de Vos het Fanie se aansoek tot appèl teen sy vonnis en skuldigbevinding van die hand gewys.
.@Netwerk24Berig regter #HennieDeVos verwerp #FanieDuPreez se aansoek om teen sy skuldigbevinding en vonnis te appelleer. pic.twitter.com/hH9tdBFD7P — elise tempelhoff (@elisetempelhoff) December 14, 2016
Op een dag kort was dit verlede jaar die toneel in die hof: Du Preez en Thea se familie op 15 Desember 2015 by die hofverrigtinge.
Du Preez's family in the back row & his murdered wife's family in the first row #VanderbijlMurders #sabcnews pic.twitter.com/8XG17nH0G8 — Jacques Steenkamp (@JacqueSteenkamp) December 15, 2015